  Туспуктэм: Григорий Фомин Анжелика Тихонова корреспондент Удмуртиын шутэтскон нуналъёсы куазь пӧсь но кӧс луоз шуыса чаклало. Со сярысь улосвыл Гидрометцентрлэн пресс-службаез ивортӥз. 6-тӥ но 7-тӥ гудырикошконэ уйин +10…+15 градус возиськоз, нуназе +26…+31 градус пӧсь луоз. 8-тӥ то 9-тӥ гудырикошконэ температура эшшо кӧнялы ке вылӥегес ӝутскоз. Озьы, уйёсы +12…+17 градус, нуназеосы +27…+32 градус луоз. 8-тӥ гудырикошконэ зор-кот уз усьы на, нош 9-тӥ гудырикошконэ куд-ог интыосын вакчи дыр ӵоже кӧня ке зорыны быгатоз ини. Уйёсы интыосын бус вӧлскоз. Нырысь-валысь чакланъёсъя, вуоно арня шорын куазь воштӥськоз: салкымгес кариськоз но зороз. Тегъёс: Удмуртия Ижкар гужем куазь  